Aprovats els plecs de condicions per a reprendre l'obra en el solar del carrer Horts
07 de juliol 2017

![](/media/11onvhsc/91_c_carrer_horts_obres_01.jpg)  
​

El regidor de Manteniment, Contractació i Hisenda, Pepe Gil, ha informat de l'aprovació dels plecs de condicions per a l'execució del projecte de finalització de l'obra que convertirà el solar del carrer Horts amb els carrers Ordóñez i Remei en un parc arqueològic. El document es publicarà al llarg d'esta setmana en el Diari Oficial de la Generalitat, per un valor de 309.000 euros, i les empreses que desitgen participar en el concurs d'adjudicació disposaran de 26 dies des de la seua publicació per a proposar les seues ofertes.

El consistori aprova la licitació d'un nou contracte per a la finalització de les obres, després que l'empresa paralitzara els treballs unilateralment en considerar que no podia continuar-los pel pressupost que hi va oferir, a pesar que l'Ajuntament de Sagunt va licitar les obres per més de 526.000€. L'obra de preservació de les restes arqueològiques, que porta paralitzada des de desembre, està quasi finalitzada, solament falta per construir el jardí vertical, els jocs infantils, les baranes i els elements d'il·luminació.

“**Açò vol dir que al llarg del mes de setembre adjudicaríem les obres a la nova constructora i podrien començar, sent bastant optimistes, al voltant d'octubre**”. El regidor ha conclòs dient que les obres “**no haurien de durar més de tres mesos, perquè realment queda poc per fer**”.

![](/media/qtknu3vy/91_c_carrer_horts_obres_02.jpg)![](/media/4tbol5he/91_c_carrer_horts_obres_03.jpg) 

*   [](http://www.facebook.com/sharer.php?u=https://aytosagunto.es/va/actualitat/aprovats-els-plecs-de-condicions-per-a-reprendre-l-obra-en-el-solar-del-carrer-horts/ "Facebook")
*   [](http://twitter.com/share?url=https://aytosagunto.es/va/actualitat/aprovats-els-plecs-de-condicions-per-a-reprendre-l-obra-en-el-solar-del-carrer-horts/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/aprovats-els-plecs-de-condicions-per-a-reprendre-l-obra-en-el-solar-del-carrer-horts/ "Linked In")
*   [](mailto:?body=https://aytosagunto.es/va/actualitat/aprovats-els-plecs-de-condicions-per-a-reprendre-l-obra-en-el-solar-del-carrer-horts/)